cyanic-selkie/wikianc huggingface dataset:
Καθεδρικός Ναός Κοιμήσεως της Θεοτόκου (Βάρνα)
Κατασκευή
Η επιλογή του πρωτομάστορα (το αντίστοιχο του πολιτικού μηχανικού) συζητήθηκε το καλοκαίρι του 1880, αλλά οι διαπραγματεύσεις με τον Κόλιου Φιτσέτο από το Τάρνοβο ναυάγησαν. Ο τοπικός τεχνίτης Βασίλ Ιβανόφ ανέλαβε προσωρινά την καθοδήγηση, αλλά μετά από μακρά αναζήτηση η θέση του πρωτομάστορα αναλήφθηκε από τον Γιάγκο Κωσταντή, μέχρι τις 15 Μαρτίου 1884, οπότε η επιτροπή τον αντικατέστησε με τον Γκέντσο Κάντσεφ. Η τοιχοποιία ολοκληρώθηκε το επόμενο έτος και η στέγη τελείωσε τον Σεπτέμβριο. Τα θυρανοίξια και η πρώτη λειτουργία στον καινούργιο ναό τελέσθηκαν στις 30 Αυγούστου 1886.
Πηγές
Βαρνα
Σουηδικό Διαλεκτικό Αλφάβητο
Το Σουηδικό Διαλεκτικό Αλφάβητο (Landsmålsalfabetet) είναι φωνητικό αλφάβητο που δημιουργήθηκε από τον Γιόχαν Άουγκουστ Λούντελ το 1878, για τη φωνητική μεταγραφή των σουηδικών διαλέκτων. Η αρχική έκδοση του αλφαβήτου αποτελούταν από 89 γράμματα, από τα οποία 42 προέρχονταν από το φωνητικό αλφάβητο που πρότεινε ο Καρλ Γιάκομπ Σούντεβαλ. Από τότε με τη πάροδο του χρόνου έχει ξεπεράσει τα 200 γράμματα. Το αλφάβητο περιείχε λατινικούς χαρακτήρες με σύμβολα προσαρμοσμένα από μια πληθώρα αλφαβήτων, όπως τροποποιημένες μορφές των þ και ð από γερμανικά αλφάβητα, τα γ και φ από το ελληνικό αλφάβητο και το ы από το κυριλλικό αλφάβητο, and τα οποία επεκτάθηκαν με συστηματική προσθήκη διακριτικών. Υπάρχει ένας αριθμός διακριτικών που αντιπροσωπεύει προσωδικά χαρακτηριστικά.
Το αλφάβητο έχει χρησιμοποιηθεί εκτενώς για την περιγραφή των σουηδικών διαλέκτων στη Σουηδία και Φινλανδία. Ήταν επίσης η πηγή πολλών συμβόλων που χρησιμοποιούνται από τον σουηδό σινολόγο Μπέρνχαρντ Κάρλγκρεν για την ανακατασκευή των Μέσων Κινεζικών.
Τρία επιπλέον γράμματα περιλαμβάνονται στην έκδοση 5.1.0 του Unicode (U+2C78 U+2C7A) για χρήση σε ένα λεξικό των σουηδικών διαλέκτων που ομιλούνται στη Φινλανδία. Μια πρόταση για την κωδικοποίηση 106 επιπλέον χαρακτήρων έγινε το 2008. Το 2017 η πρόταση είχε μείνει ακόμα ανυλοποίητη.
Εξωτερικοί σύνδεσμοι
Κατηγορία:Σουηδική γλώσσα
Αμανιέ του Αλμπρέ
Ο Αμανιέ, γαλλ. Amanieu (1478 - 1520) από τον Οίκο του Αλμπρέ ήταν επίσκοπος του Παμιά, του Κομίνγκ & Λεσκάρ και καρδινάλιος.
Βιογραφία
Ήταν ο τρίτος γιος του Αλαίν Α΄ κυρίου των Αλμπρέ, Γκράβ & του Καστρ και της Φρανσουάζ ντε Σατιγιόν-Μπλουά της Βρετάνης, κόμισσας του Περιγκόρ. Ήταν ανιψιός του Λουδοβίκου.
Στην αρχή έγινε αποστολικός πρωτονοτάριος και αρχιμανδρίτης του Αγ. Ρούφου. Το 1499 έγινε αποστολικός διοικητής της επισκοπής του Κομίνγκ, αλλά το 1502 ο Σύλλογος του καθεδρικού του Αγ. Βερνάρδου εξέλεξε άλλον ως επίσκοπο εκεί.
Ο πεθερός της αδελφής του Καρλόττας, ο πάπας Αλέξανδρος ΣΤ΄ Βοργίας τον έκανε καρδινάλιο-διάκονο στη συνεδρίαση του 1500: ο πάπας του έστειλε τον ερυθρό πίλο του καρδιναλίου και τον έκανε διάκονο του Σαν Νικόλα ιν Κάρσερε. Το ίδιο έτος έγινε διοικητής της επισκοπής του Ολορόν και το 1502 διοικητής της επισκοπής του Παμιέ ως το 1506 (α΄ θητεία).
Όταν ο καρδινάλιος Τζουλιάνο ντελλα Ρόβερε (μετέπειτα πάπας Ιούλιος Β΄) κατέφυγε στη Σαβόνα, ο Αμανιέ εστάλη μυστικά να τον επαναφέρει, αλλά απέτυχε. Έλαβε μέρος στη συνεδρίαση του Συλλόγου των καρδιναλίων (Conclavium) του Σεπτεμβρίου 1503, όπου εξελέγη ο πάπας Πίος Γ΄ Πικολομίνι και του Οκτωβρίου 1503, όπου εξελέγη ο πάπας Ιούλιος Β΄ ντέλλα Ρόβερε και μετά έφυγε από τη Ρώμη.
Το 1504 έγινε διοικητής της επισκοπής του Βάνν και αυτής του Μπαζάς. Επίσης του Λεσκάρ (1507-15) και της Παμπλόνα (1510-12, 17-20). Συμμετείχε στη συνωμοσία των καρδιναλίων εναντίον του Ιουλίου Β΄. Έλαβε μέρος στη σχισματική Σύνοδο της Πίζας το 1511, αν και ο πάπας τον απείλησε με αφορισμό, όπου ήταν σφοδρός υποστηρικτής της Γαλλικής μερίδας.
Πηγές
Κατηγορία:Οίκος του Αλμπρέ
Κοινωνιολογία του φύλου
Η κοινωνιολογία του φύλου είναι ένας σημαντικός τομέας της κοινωνιολογίας. Από το 1950 και μετά ένα όλο και μεγαλύτερο μέρος της ακαδημαϊκής βιβλιογραφίας και του δημοσίου λόγου χρησιμοποιεί την κοινωνιολογία των δύο φύλων για την αντιληπτή ή προβλεπόμενη αρρενωπότητα ή θηλυκότητα ενός προσώπου. Ο όρος εισήχθη από Money (1955):
Άγιος Αναστάσιος ο Πέρσης
Ο Οσιομάρτυρας Αναστάσιος ήταν γιος ενός μάγου και γεννήθηκε στην Περσία στις αρχές του 7ου αιώνα μ.Χ. Αρνούμενος να απαρνηθεί τη χριστιανική πίστη οδηγήθηκε στα βασανιστήρια και θανατώθηκε με φρικτό τρόπο. Η μνήμη του τιμάται στις 22 Ιανουαρίου.
Κοινωνιολογία του φύλου
Το φύλο ενός ατόμου είναι σύνθετο, περιλαμβάνει αμέτρητα χαρακτηριστικά της εμφάνισης, του λόγου, της κίνησης και άλλους παράγοντες που δεν περιορίζονται αποκλειστικά στο βιολογικό φύλο.
Άγιος Αναστάσιος ο Πέρσης
Βιογραφία
Την εποχή αυτή οι Πέρσες είχαν καταλάβει την Ιερουσαλήμ και πήραν ως λάφυρό τους τον Τίμιο Σταυρό. Με την δύναμη του εκεί γίνονταν πολλά θαύματα και πολλοί τρέχανε με προθυμία να δούνε. Έτσι με το βλέμμα τους προσκυνούσαν το τίμιο Ξύλο του Χριστού, που αν και μεταφέρθηκε ως λάφυρο από τα Ιεροσόλυμα κυριεύει και ανατρέπει την μαγική περσική θρησκεία και αιχμαλωτίζει στην χριστιανική πίστη πολλές ψυχές. Μεταξύ αυτών ήταν και ο γιος του μάγου, ο οποίος μετά από θεία έλλαμψη αναζητούσε να μάθει γιατί οι Χριστιανοί τιμούσαν τόσο πολύ τον Τίμιο Σταυρό. Έμαθε για την αλήθεια του Ευαγγελίου και ήρθε στα Ιεροσόλυμα, όπου κατηχήθηκε και βαπτίσθηκε με το χριστιανικό όνομα Αναστάσιος. Εκάρη μοναχός στη Μονή Αγίου Σάββα, όπου έμεινε για 17 χρόνια.
Κοινωνιολογία του φύλου
Οι κοινωνίες τείνουν να έχουν δυαδικά συστήματα των δύο φύλων στα οποία το κάθε φύλο έχει κατηγοριοποιηθεί ως αρσενικό ή θηλυκό, και αυτό είναι καθολικό. Μερικές κοινωνίες συμπεριλαμβάνουν έναν τρίτο ρόλο των δύο φύλων. Για παράδειγμα, οι ντόπιοι Αμερικάνοι ομοφυλόφιλοι και οι Hijras της Ινδίας.
Ρησκούπορις Β΄ (Ασταίων)
Ο Ρησκούπορις Β΄, Rhescuporis II, (α' ήμισυ 1ου αι. π.Χ.) ήταν βασιλιάς των Οδρυσών της Θράκης από το π. 18 ως το π. 13 π.Χ. Ο Ρησκούπορις Β΄ απεβίωσε το 13 π.Χ., όταν νικήθηκε και σκοτώθηκε στη μάχη από τον Βολογαίση, αρχηγό των Βεσίων Θρακών, ο οποίος ήταν αρχηγός στην εξέγερση κατά των Ρωμαίων εκείνη τη χρονιά.
Άγιος Αναστάσιος ο Πέρσης
Το μαρτύριο
Αναγνωρίσθηκε όμως από τους Πέρσες και για την μεταστροφή του αυτή οδηγήθηκε αμέσως στα βασανιστήρια. Με πολλή χαρά και μεγάλη προθυμία παραδόθηκε στους δημίους, οι οποίοι τον στραγγάλισαν και κατόπιν τον αποκεφάλισαν.
Κοινωνιολογία του φύλου
Υπάρχει διαμάχη για το βαθμό στον οποίο το φύλο είναι ένα κοινωνικό κατασκεύασμα ή ένα βιολογικό κατασκεύασμα.
Κοινωνικό-βιολογικό φύλο
Το κοινωνικό φύλο αφορά την κοινωνική και πολιτισμική διαφοροποίηση ανάμεσα στους άνδρες και τις γυναίκες. Είναι μια κοινωνική κατασκευή, την οποία χρησιμοποιούν οι άνθρωποι για να μπορέσουν να κατανοήσουν και να διαχειριστούν την ύπαρξη δύο διαφορετικών φύλων, σε αντίθεση με το βιολογικό φύλο που καθορίζεται από τη φύση και σχετίζεται με την γενετήσια ταυτότητα του ατόμου (αν είναι άντρας ή γυναίκα).
Σεξισμός και πατριαρχία
Αναφερόμενοι στην κοινωνιολογία του φύλου δεν μπορούμε να παραβλέψουμε το φαινόμενο του σεξισμού και της πατριαρχίας. Συνοπτικά, ο σεξισμός αναφέρεται στο σύνολο των περίπλοκων διεργασιών που διαιωνίζουν την ανισότητα των δύο φύλων. Ο σεξισμός λειτουργεί σε δύο επίπεδα:στο ατομικό και το θεσμικό. Θεωρητικά, ο σεξισμός αναφέρεται στην μειονεκτική θέση τόσο του γυναικείου όσο και του ανδρικού φύλου. Στην πράξη βέβαια, τόσο στο παρελθόν όσο και στο παρόν τα θύματα της έμφυλης ανισότητας είναι οι γυναίκες. Η πατριαρχία είναι η πλέον εκτεταμένη μορφή θεσμικού σεξισμού. Πρόκειται για ένα σύστημα κοινωνικής οργάνωσης, το οποίο αποδίδει στους άνδρες δυσανάλογο μερίδιο εξουσίας και οι γυναίκες παρουσιάζουν τα τέσσερα από τα πέντε χαρακτηριστικά των μειονοτικών ομάδων.
Η ανισότητα των δύο φύλων σε διεθνές επίπεδο
Καμιά χώρα στον πλανήτη δεν μεταχειρίζεται ισότιμα τους άντρες και τις γυναίκες του πληθυσμού της. Σε πολλές χώρες οι γυναίκες είναι θύματα διακρίσεων και κακοποίησης, όμως σε πολλές χώρες οι γυναίκες έχουν να επιδείξουν περισσότερα επιτεύγματα από τις Αμερικανίδες σε ορισμένους τομείς. Γενικότερα όμως, οι κοινωνικές στάσεις, τα πρότυπα και οι θεσμοί σε ολόκληρο τον κόσμο μεταχειρίζονται τις γυναίκες ως κατώτερες και αυτή η κοινωνική διάκριση ξεκινά συνήθως ήδη από την ώρα της γέννησης.
Η προσέγγιση του λειτουργισμού
Σύμφωνα με τους φονξιαλιστές, ο θεσμός της οικογένειας είναι οργανωμένος στη βάση της διάκρισης ανάμεσα στον λειτουργικό-συντελεστικό και τον εκφραστικό ρόλο, με τους άνδρες να ειδικεύονται στα λειτουργικά-συντελεστικά καθήκοντα και τις γυναίκες στα εκφραστικά καθήκοντα. Επίσης, υποστηρίζουν ότι ο καταμερισμός της εργασίας με βάση το φύλο είναι αναγκαίος για την επιβίωση του ανθρώπινου είδους, και για το λόγο αυτό διατηρήθηκε. Η θεωρία του λειτουργισμού ουσιαστικά νομιμοποιεί την ανισότητα των δύο φύλων.
Η προσέγγιση της διαντίδρασης
Η προσέγγιση της διαντίδρασης υποστηρίζει ότι η ανισότητα των φύλων οφείλεται στους κοινωνικούς ορισμούς των φύλων και των ρόλων που επιτελούν. Οι θεωρητικοί της διαντίδρασης υποστηρίζουν επίσης ότι η σεξιστική γλώσσα επηρεάζει τις ταυτότητες των ανθρώπων και συμβάλλει στην διαιώνιση της ανισότητας των φύλων. Συνεπώς, η αλλαγή των γλωσσικών προτύπων μπορεί να βοηθήσει στην εξάλειψη του φαινομένου.
Η φεμινιστική προσέγγιση
Ο φεμινισμός δεν είναι μια ενιαία θεωρία, αλλά ένα σύνολο ετερόκλητων και εξελισσόμενων θεωρητικών προσεγγίσεων. Οι θεωρητικοί του φεμινισμού υποστηρίζουν ότι η μειονεκτική θέση των γυναικών οφείλεται στο γεγονός ότι η κοινωνία είναι πατριαρχική. Η απόδοση διαφορετικών χαρακτηριστικών και ιδιοτήτων στα δύο φύλα έχει κοινωνικό κόστος και είναι καταπιεστική. Η καθημερινή διαντίδραση ανάμεσα στους άνδρες και τις γυναίκες αναπαράγει την ανισότητα των φύλων.
Εξωτερικοί σύνδεσμοι
Κοινωνικό Φύλο (Φύλο και κοινωνιολογία)
Άγιος Αναστάσιος ο Πέρσης
Παραπομπές
Κατηγορία:Άγιοι της Ορθόδοξης Εκκλησίας Κατηγορία:Χριστιανοί μάρτυρες του 7ου αιώνα
Κοινωνιολογία του φύλου
Εξωτερικοί σύνδεσμοι
Φυλου Κατηγορία:Φύλο Φυλου
Ρησκούπορις Β΄ (Ασταίων)
Αναφορές σε πηγές
Κατηγορία:Βασιλείς της αρχαίας Θράκης
Σαμ ο Πυροσβέστης
Το Σαμ ο Πυροσβέστης (ουαλικά: Sam Tân; Fireman Sam) είναι βρετανική παιδική σειρά κινουμένων σχεδίων που δημιουργήθηκε από τους Ντέιβ Τζίνγκελ, Ντέιβ Τζόουνς και Ρομπ Λι. Ο κύριος ήρωας της σειράς είναι ο Σαμ, ένας ντόπιος πυροσβέστης που ζει με τους συναδέλφους του πυροσβέστες και άλλους κατοίκους σε ένα φανταστικό χωριό στην Ουαλία που ονομάζεται Ποντυπάνδη (ουαλικά/Pontypandy). Η σειρά προβλήθηκε αρχικά στο Ηνωμένο Βασίλειο στα S4C, BBC One, CBeebies, Cartoonito και Channel 5. Η σειρά μεταδόθηκε και μεταγλωττισμένη στα ελληνικά από το Alter Channel και Star Channel. Έχει 13 σεζόν και έχουν προβληθεί 238 επεισόδια.
Πλοκή
Η σειρά είναι για έναν πυροσβέστη ονόματι Sam, ο οποίος εργάζεται με άλλους συναδέλφους του πυροσβέστες σε μια φανταστική πόλη στην Ουαλία που ονομάζεται Ποντυπάνδη (ένα portmanteau δύο πραγματικών πόλεων στην Ουαλία που ονομάζονται Πόντιπριντ και Τονιπάντι).
Εξωτερικοί σύνδεσμοι
Κατηγορία:Βρετανικές τηλεοπτικές σειρές Κατηγορία:Παιδικές τηλεοπτικές σειρές κινουμένων σχεδίων Κατηγορία:Τηλεοπτικά προγράμματα που έγιναν βιντεοπαιχνίδια
Λευτέρης Αβραμάκης
Ο Λευτέρης Αβραμάκης (Σέρρες, 11 Απριλίου 1970) είναι Έλληνας πολιτικός, πρώην βουλευτής του ΣΥΡΙΖΑ στην εκλογική περιφέρεια Σερρών. Στις εκλογές της 7ης Ιουλίου 2019 εξελέγη βουλευτής με τον ΣΥΡΙΖΑ στην εκλογική περιφέρεια Σερρών. Η καταγωγή του είναι από την Δήμητρα Σερρών.
Παραπομπές
Κατηγορία:Βουλευτές εκλεγμένοι με τον ΣΥΡΙΖΑ Κατηγορία:Βουλευτές Σερρών
Μακροζωία
δεξιά|μικρογραφία|400x400εσ| Σύγκριση του προσδόκιμου ζωής ανδρών και γυναικών κατά τη γέννηση για χώρες και περιοχές όπως ορίζονται στο Βιβλίο Πληροφοριών της [[The World Factbook|CIA του 2018, με επιλεγμένες φυσαλίδες με ετικέτα. Η πράσινη διακεκομμένη γραμμή αντιστοιχεί σε ίσο προσδόκιμο ζωής για γυναίκες και άνδρες. Οι φαινομενικοί τρισδιάστατοι όγκοι των φυσαλίδων είναι γραμμικά ανάλογοι με τον πληθυσμό τους. (Στο αρχείο SVG, τοποθετήστε το δείκτη του ποντικιού πάνω από ένα συννεφάκι για να το επισημάνετε και να εμφανίσετε τα δεδομένα του. )]] Η λέξη "μακροζωία" χρησιμοποιείται ορισμένες φορές καθώς και ως συνώνυμο του "προσδόκιμου ζωής" στη δημογραφία. Ωστόσο, ο όρος μακροζωία ενίοτε αναφέρεται αποκλειστικά σε ιδιαίτερα μακρόβια μέλη ενός πληθυσμού, ενώ το προσδόκιμο ζωής ορίζεται πάντα στατιστικά δηλαδή σαν τον μέσο αριθμό των ετών το οποίο απομένουν σε μια δεδομένη ηλικία. Για παράδειγμα, το προσδόκιμο ζωής ενός πληθυσμού στην γέννηση είναι το ίδιο με τη μέση ηλικία θανάτου για όλα τα άτομα τα οποία γεννήθηκαν το ίδιο έτος (στην περίπτωση των κοορτών ). Η μακροζωία θεωρείται πιο πολύ σαν όρος για το γενικό κοινό το οποίο σημαίνει «τυπική διάρκεια ζωής» ενώ οι συγκεκριμένοι στατιστικοί ορισμοί θα πρέπει να διευκρινίζονται ειδικά και συγκεκριμένα όποτε είναι απαραίτητο.
Οι στοχασμοί για τη μακροζωία έχουν συνήθως ξεπεράσει και απομυθοποιήσει την αναγνώριση της συντομίας της ανθρώπινης ζωής ενώ έχουν συμπεριλάβει τη σκέψη για μεθόδους οι οποίες παρατείνουν την ζωή. Η μακροζωία ήταν ένα θέμα όχι μόνο για την επιστημονική κοινότητα αλλά και για συγγραφείς ιστοριών όπως ταξιδιών, επιστημονικής φαντασίας αλλά και ουτοπικών μυθιστορημάτων.
Υπάρχουν πολλές δυσκολίες στον έλεγχο για το ποια είναι η μεγαλύτερη ανθρώπινη ζωή η οποία έχει υπάρξει ποτέ με τα σύγχρονα πρότυπα επαλήθευσης, αυτό συμβαίνει για λόγους όπως η ανακρίβεια ή έλλειψη στατιστικών στοιχείων γεννήσεων. Η μυθοπλασία, ο θρύλος και η λαογραφία έχουν προτείνει ή διεκδικούν τη διάρκεια ζωής στο παρελθόν ή το μέλλον πολύ μεγαλύτερη και μακρόβια από αυτές οι οποίες επαληθεύονται από τα σύγχρονα πρότυπα, και οι αφηγήσεις μακροζωίας και οι μη επαληθευμένοι ισχυρισμοί μακροζωίας μιλούν συχνά για την ύπαρξή τους στο παρόν.
Η πρόσοδος ζωής είναι μια μορφή ασφάλισης μακροζωίας.
Το προσδόκιμο ζωής, από το 2010
δεξιά|μικρογραφία|400x400εσ| LEB στις χώρες του ΟΟΣΑ Οι παράγοντες οι οποίοι επηρεάζουν στη μακροζωία ενός ατόμου είναι πολλοί. Οι πιο σημαντικοί παράγοντες στο προσδόκιμο ζωής περιλαμβάνουν το φύλο, τη γενετική, την πρόσβαση στην υγειονομική περίθαλψη, την υγιεινή, τη διατροφή και τη διατροφή, την άσκηση, τον τρόπο ζωής καθώς και τα ποσοστά εγκληματικότητας. Ακολουθεί μια λίστα με το προσδόκιμο ζωής σε διαφορετικούς τύπους χωρών:
Άτομα με μεγάλη διάρκεια ζωής
Η Ερευνητική Ομάδα Γεροντολογίας επικυρώνει τα τρέχοντα αρχεία μακροζωίας με τα σύγχρονα πρότυπα και διατηρεί έναν κατάλογο υπεραιωνόβιων, υπάρχουν και πάρα πολλοί άλλοι μη επικυρωμένοι ισχυρισμοί μακροζωίας. Τα άτομα τα οποία κατέχουν ρεκόρ περιλαμβάνονται στην παρακάτω λίστα:
Βασικοί παράγοντες
μικρογραφία| Ηλικιωμένο ζευγάρι στην [[Πορτογαλία .]] Μελέτες που βασίζονται σε στοιχεία δείχνουν ότι η μακροζωία βασίζεται σε δύο βασικούς παράγοντες, ο ένας παράγοντας είναι η γενετική και ο άλλος είναι οι επιλογές του τρόπου ζωής.
Γενετική
Οι μελέτες σε διδύμους έχουν υπολογίσει ότι περίπου το 20-30% της διακύμανσης της ανθρώπινης διάρκειας ζωής μπορεί να έχει σχέση με τη γενετική, ενώ το υπόλοιπο έχει σχέση και με ατομικές συμπεριφορές καθώς και περιβαλλοντικούς παράγοντες οι οποίοι είναι δυνατόν να τροποποιηθούν. Αν και περισσότερες από 200 παραλλαγές γονιδίων έχουν συσχετιστεί με τη μακροζωία σύμφωνα με μια ερευνητική βάση δεδομένων ΗΠΑ-Βελγίου-Ηνωμένου Βασιλείου για ανθρώπινες γενετικές παραλλαγές αυτές εξηγούν μόνο ένα πολύ μικρό μέρος της κληρονομικότητας.
Οι λεμφοβλαστοειδείς κυτταρικές σειρές οι οποίες δημιουργήθηκαν από δείγματα αίματος αιωνόβιων έχουν σημαντικά υψηλότερη δραστικότητα της πρωτεΐνης επιδιόρθωσης DNA PARP ( Poly ADP ριβόζη πολυμεράση ) από τις κυτταρικές σειρές από νεότερα άτομα (20 έως 70 ετών). Τα λεμφοκυτταρικά κύτταρα αιωνόβιων έχουν χαρακτηριστικά τυπικά για κύτταρα νεαρών ανθρώπων, αυτό οφείλεται σε παράγοντες όπως τόσο στην ικανότητά τους να εκκινούν τον μηχανισμό επιδιόρθωσης μετά από υποθανατηφόρο οξειδωτική βλάβη του DNA του H 2 O 2 όσο και στην έκφραση του γονιδίου PARP τους. Αυτά τα ευρήματα σημαίνουν ότι η αυξημένη έκφραση του γονιδίου PARP έχει σημαντικό ρόλο στη μακροζωία των αιωνόβιων, σύμφωνα με τη θεωρία της βλάβης του DNA της γήρανσης. αριστερά|μικρογραφία|500x500εσ| «Η διάρκεια της υγείας, η διάρκεια ζωής των γονέων και η μακροζωία συνδέονται σε μεγάλο βαθμό γενετικά» Τον Ιούλιο του 2020, οι επιστήμονες, χρησιμοποιώντας δημόσια βιολογικά δεδομένα για 1,75 εκατομμύρια ανθρώπους με γνωστή την συνολική διάρκεια ζωής, εντόπισαν 10 γονιδιωματικούς τόπους που φαίνεται να επηρεάζουν εγγενώς τη διάρκεια της υγείας, τη διάρκεια ζωής και τη μακροζωία – εκ των οποίων οι μισοί δεν έχουν αναφερθεί ποτέ προηγουμένως σε γονιδιακή σημασία και οι περισσότεροι σχετίζεται με καρδιαγγειακά νοσήματα – και προσδιορίζει τον μεταβολισμό της αίμης ως έναν πολλά υποσχόμενο υποψήφιο για περαιτέρω έρευνα στο πεδίο. Η μελέτη τους δείχνει δηλαδή ότι τα υψηλά επίπεδα σιδήρου στο αίμα πιθανόν να μειώνονται και τα γονίδια τα οποία έχουν σχέση με το μεταβολισμό του σιδήρου πιθανότατα αυξάνουν τα υγιή χρόνια ζωής στους ανθρώπους επεκτείνοντας το προσδόκιμο ζωής τους.
Τρόπος ζωής
Η μακροζωία είναι ένα εξαιρετικά πλαστικό χαρακτηριστικό και τα χαρακτηριστικά τα οποία επηρεάζουν τα συστατικά της αφορούν σε φυσικά (στατικά) περιβάλλοντα και σε ευρείες αλλαγές στον τρόπο ζωής όπως για παράδειγμα σωματική άσκηση, διατροφικές συνήθειες, συνθήκες διαβίωσης αλλά και φαρμακευτικές καθώς και διατροφικές παρεμβάσεις. Μια μελέτη του έτους 2012 οδήγησε στο συμπέρασμα ότι ακόμη και μικρές ποσότητες ελεύθερου χρόνου και σωματικής άσκησης μπορούν να παρατείνουν το προσδόκιμο ζωής μέχρι και 4,5 χρόνια.
Διατροφή
Η συσσώρευση έρευνας σε μονοκύτταρους και ασπόνδυλους οργανισμούς οι οποίοι χρησιμοποιούνται σαν μοντέλα, όπως τρωκτικά, πιθήκους αλλά και ανθρώπους δείχνει ότι η διατροφή έχει πολύ πιο διάχυτο και εξέχοντα ρόλο από ό,τι πιστεύαμε στο παρελθόν στη ρύθμιση των μηχανισμών γήρανσης και των συναφών ασθενειών.
Βιολογικά μονοπάτια
Τέσσερα βαθιά μελετημένα βιολογικά μονοπάτια τα οποία έχει αποδειχθεί ότι ρυθμίζουν τη γήρανση και των οποίων η τροποποίηση έχει αποδειχθεί ότι σχετίζεται με τη μακροζωία είναι συγκεκριμένα η ινσουλίνη/IGF-1, ο μηχανιστικός στόχος της ραπαμυκίνης (στα αγγλικά ονομάζεται mTOR ), η πρωτεϊνική κινάση η οποία ενεργοποιεί το AMP ( AMPK ) καθώς και τα μονοπάτια Sirtuin.
Αυτοφαγία
Η αυτοφαγία παίζει σημαντικό ρόλο στη διάρκεια της υγείας αλλά ακόμα και στην παράταση της διάρκειας ζωής.
Αλλάζει με το χρόνο
Στην εποχή πριν τη βιομηχανική επανάσταση, οι θάνατοι σε νεαρή και μέση ηλικία ήταν πολύ πιο συχνοί από ό,τι είναι σήμερα. Αυτό δεν οφείλεται σε γενετικά, αλλά οφείλεται εξαιτίας περιβαλλοντικών παραγόντων όπως για παράδειγμα ασθένειες, ατυχήματα και υποσιτισμός, ειδικά επειδή οι πρώτοι δεν ήταν γενικά θεραπεύσιμοι με την ιατρική του 20ού αιώνα. Οι θάνατοι από τον τοκετό ήταν επίσης πολύ συνηθισμένοι για τις γυναίκες και πολλά παιδιά δεν ζούσαν μετά τη βρεφική ηλικία. Επιπλέον, οι περισσότεροι άνθρωποι οι οποίοι έφτασαν σε μεγάλη ηλικία υπήρχε υψηλή πιθανότητα να πεθάνουν γρήγορα εξαιτίας των προαναφερθέντων μη θεραπεύσιμων νοσημάτων υγείας. Παρόλα αυτά, υπάρχουν αρκετά παραδείγματα ατόμων πριν από τον 20ο αιώνα τα οποία έχουν προσδόκιμο ζωής 85 ετών και άνω, συμπεριλαμβανομένων των Τζον 'Ανταμς, Cato the Elder, Thomas Hobbes, Ερρίκος της Πομερανίας, Christopher Polhem και Michelangelo. Αυτό ίσχυε επίσης για φτωχότερους ανθρώπους όπως αγρότες ή εργάτες. Οι γενεαλόγοι είναι πολύ πιθανό να βρουν προγόνους να ζουν μέχρι τα 70, τα 80 και τα 90 τους πριν από αρκετές εκατοντάδες χρόνια.
Για παράδειγμα, μια απογραφή η οποία έγινε το έτος 1871 στο Ηνωμένο Βασίλειο (η πρώτη του είδους της, άλλα προσωπικά δεδομένα από άλλες απογραφές χρονολογούνται από το έτος 1841 και αριθμητικά δεδομένα ακόμα και από το έτος 1801) βρήκε ότι ο μέσος όρος του προσδόκιμου ζωής των ανδρών ήταν 44, αλλά αν αφαιρεθεί η βρεφική θνησιμότητα, τα αρσενικά τα οποία έζησαν μέχρι την ενηλικίωση είχαν κατά μέσο όρο 75 χρόνια. Το σημερινό προσδόκιμο ζωής στην εποχή μας στο Ηνωμένο Βασίλειο φτάνει 77 χρόνια κατά μέσο όρο για τους άνδρες και 81 κατά μέσο όρο για τις γυναίκες, ενώ στις Ηνωμένες Πολιτείες φτάνει κατά μέσο όρο 74 για τους άνδρες και 80 κατά μέσο όρο για τις γυναίκες.
Μελέτες οι οποίες έχουν πραγματοποιηθεί έχουν δείξει ότι οι μαύροι Αμερικανοί άνδρες κατέχουν τη μικρότερη διάρκεια ζωής από οποιαδήποτε άλλη ομάδα ανθρώπων στις ΗΠΑ, με μέσο όρο μόνο 69 χρόνια (οι Ασιατικές-Αμερικανές κατά μέσο όρο το μεγαλύτερο χρονικό διάστημα). Αυτό είναι αποτέλεσμα της γενικότερης κακής υγείας σε συνδυασμό με τον μεγαλύτερο επιπολασμό καρδιακών παθήσεων, παχυσαρκίας, διαβήτη και καρκίνου μεταξύ των μαύρων Αμερικανών ανδρών.
Είναι συνηθισμένο οι γυναίκες να ζουν λίγο περισσότερο από τους άνδρες. Οι θεωρίες για αυτό περιλαμβάνουν μικρότερα σώματα (και επομένως λιγότερο άγχος στην καρδιά), ισχυρότερο ανοσοποιητικό σύστημα (καθώς η τεστοστερόνη δρα ως ανοσοκατασταλτικό) και λιγότερη τάση προς σωματικά επικίνδυνες δραστηριότητες.
Υπάρχει συζήτηση για το αν η επιδίωξη της μακροζωίας είναι ένας αξιόλογος στόχος υγειονομικής περίθαλψης. Ο βιοηθικός Εζεκιελ Εμανουέλ, ο οποίος είναι επίσης ένας από τους αρχιτέκτονες του ObamaCare, έχει υποστηρίξει ότι η επιδίωξη της μακροζωίας μέσω της εξήγησης συμπίεσης της νοσηρότητας είναι μια «φαντασία» και ότι η μακροζωία μετά τα 75 δεν πρέπει να θεωρείται αυτοσκοπός. Αυτό όμως αμφισβητήθηκε από τον νευροχειρουργό Μιγκέλ Φαρία, ο οποίος δηλώνει ότι η ζωή μπορεί να αξίζει τον κόπο σε υγιή γηρατειά, ότι η συμπίεση της νοσηρότητας είναι πραγματικό φαινόμενο και ότι η μακροζωία πρέπει να επιδιώκεται μαζί με την ποιότητα ζωής. Η Faria έχει συζητήσει πώς η μακροζωία σε μαζί με τον υγιεινό τρόπο ζωής έχει την δυνατότητα να οδηγήσει στην αναβολή της γήρανσης καθώς και στην ευτυχία αλλά και τη σοφία στα γηρατειά.
Φυσικά περιορισμένη μακροζωία
Οι περισσότεροι βιολογικοί οργανισμοί έχουν φυσικά περιορισμένη μακροζωία λόγω της γήρανσης, σε αντίθεση με κάποιους σπάνιους λίγους οι οποίοι θεωρούνται βιολογικά αθάνατοι δηλαδή δεν αποβιώνουν λόγω αιτιών που σχετίζονται με την γήρανση.
Επειδή διαφορετικά είδη ζώων και φυτών έχουν διαφορετικές δυνατότητες μακροζωίας, η θεωρία συσσώρευσης δυσλειτουργίας της γήρανσης κάνει την προσπάθεια να δώσει μια εξήγηση πώς η δυνατότητα μακροζωίας ενός οργανισμού έχει σχέση και αλληλεπιδρά ορισμένες φορές θετικά με τη δομική του πολυπλοκότητα. Υποδηλώνει ότι ενώ η βιολογική πολυπλοκότητα αυξάνει τη διάρκεια ζωής του ατόμου, αντιμετωπίζεται στη φύση, καθώς η επιβίωση του συνολικού είδους μπορεί να εμποδιστεί όταν οδηγεί σε μια μακρά αναπτυξιακή διαδικασία, η οποία είναι μια εξελικτικά πολύ ευάλωτη κατάσταση.
Σύμφωνα με την υπόθεση της ανταγωνιστικής πλειοτροπίας, ένας από τους λόγους για τους οποίους η βιολογική αθανασία είναι τόσο πάρα πολύ σπάνια είναι ότι ορισμένες κατηγορίες γονιδιακής έκφρασης οι οποίες είναι ευεργετικές στη νεολαία γίνονται επιβλαβείς σε μεγαλύτερη ηλικία με αποτέλεσμα ο οργανισμός να παθαίνει προβλήματα υγείας.
Μύθοι μακροζωίας
Οι μύθοι της μακροζωίας είναι λαικές παραδόσεις και θρήλοι για μακρόβιους ανθρώπους (γενικά υπεραιωνόβιους ), είτε ως άτομα είτε ως ομάδες ανθρώπων, και πρακτικές οι οποίες πιστεύεται ότι προσφέρουν μακροζωία, αλλά για τις οποίες τα επιστημονικά στοιχεία δεν επαληθεύουν τις ηλικίες τις οποίες ισχυρίζονται ή τους λόγους για τους ισχυρισμούς. Μια σύγκριση και αντίθεση της «μακροζωίας στην αρχαιότητα» (όπως για παράδειγμα η λίστα των Σουμερίων βασιλιάδων, οι γενεαλογίες της Γένεσης καθώς και το περσικό Shahnameh ) με τη «μακροζωία στους ιστορικούς χρόνους» (συνήθεις περιπτώσεις μέσω ειδήσεων του εικοστού αιώνα) γίνεται στο λεπτομέρεια στο βιβλίο του Λουτσιάν Μποιά του 2004 Forever Young: A Cultural History of Longevity from Antiquity to the Present και άλλες πηγές.
Μετά τον θάνατο του Χουάν Πονθέ ντε Λεόν, ο Gonzalo Fernández de Oviedo y Valdés έγραψε στο Historia General y Natural de las Indias (1535) ότι ο Πονθέ ντε Λεόν έψαχνε τα νερά του Μπιμίνι για να θεραπεύσει τη γήρανση του. Οι παραδόσεις οι οποίες πιστεύεται δηλαδή ότι παρέχουν μεγαλύτερη ανθρώπινη μακροζωία περιλαμβάνουν επίσης την αλχημεία, όπως αυτή η οποία αποδίδεται στον Nicolas Flamel. Στη σύγχρονη εποχή, η δίαιτα της Οκινάουα έχει κάποια φήμη ότι συνδέεται με εξαιρετικά υψηλές ηλικίες.
Οι ισχυρισμοί μακροζωίας μπορούν να υποκατηγοριοποιηθούν σε τέσσερις ομάδες: «Στα τελευταία χρόνια, οι πολύ ηλικιωμένοι άνθρωποι συχνά τείνουν να προχωρούν στην ηλικία τους με ρυθμό περίπου 17 ετών ανά δεκαετία. . . . Πολλοί φημισμένοι υπεραιωνόβιοι (οι οποίοι έχουν ζήσει δηλαδή πάνω από 110 χρόνια) πιστεύεται ότι είχαν διπλή ζωή (πατέρας και γιος, σχέσεις με τα ίδια ονόματα ή διαδοχικοί φέροντες τίτλους). . . . Ορισμένες περιπτώσεις έχουν χρηματοδοτηθεί ακόμα και εμπορικά, ενώ μια τέταρτη κατηγορία πρόσφατων αξιώσεων είναι αυτές οι οποίες γίνονται για ορισμένους πολιτικούς σκοπούς. . . ." Η εκτίμηση των 17 ετών ανά δεκαετία επιβεβαιώθηκε από τις βρετανικές απογραφές του 1901 και του 1911. Το περιοδικό Time θεώρησε ότι, από τη Σοβιετική Ένωση, η μακροζωία είχε ανυψωθεί σε μια υποστηριζόμενη από το κράτος «λατρεία του Μεθουσάλα». Ο Robert Ripley ανέφερε τακτικά ισχυρισμούς υπεραιωνόβιων ετών στο Ripley's Believe It or Not!, χρησιμοποιώντας συνήθως τη δική του φήμη ως ελεγκτή γεγονότων για να διεκδικήσει την αξιοπιστία.
Μελλοντικός
Τα Ηνωμένα Έθνη έχουν επίσης κάνει προβλέψεις για το μέλλον, μέχρι το 2300, οπότε καταλήγουν ότι το προσδόκιμο ζωής στις περισσότερες ανεπτυγμένες χώρες θα είναι μεταξύ 100 και 106 ετών και θα εξακολουθεί να αυξάνεται, αν και όλο και πιο αργά από ότι πριν. Αυτές οι υποθέσεις σημαίνουν επίσης ότι το προσδόκιμο ζωής στις φτωχές χώρες θα εξακολουθήσει να είναι μικρότερο από αυτό στις πλούσιες χώρες το 2300, σε ορισμένες περιπτώσεις έως και 20 χρόνια. Ο ίδιος ο ΟΗΕ ανέφερε ότι κενά στο προσδόκιμο ζωής μέχρι στιγμής στο μέλλον μπορεί κάλλιστα ακόμα και να μην υπάρχουν, ειδικά επειδή η ανταλλαγή τεχνολογίας μεταξύ πλούσιων και φτωχών χωρών και η εκβιομηχάνιση και ανάπτυξη των φτωχών χωρών θα έχει ως αποτέλεσμα να προκαλέσει το προσδόκιμο ζωής τους να συγκλίνει πλήρως με αυτό των πλουσίων, χώρες πολύ πριν από αυτό το σημείο, παρόμοια με τον τρόπο τον οποίο το προσδόκιμο ζωής μεταξύ πλούσιων και φτωχών χωρών έχει ήδη συγκλίνει τα τελευταία 60 χρόνια, σε συνδυασμό με την καλύτερη ιατρική, η τεχνολογία και οι συνθήκες διαβίωσης έγιναν προσιτές σε πολλούς ανθρώπους στις φτωχές χώρες. Ο ΟΗΕ έχει προειδοποιήσει, ωστόσο, ότι αυτές οι προβλέψεις είναι αβέβαιες και προειδοποιεί ότι οποιαδήποτε αλλαγή ή πρόοδος στην ιατρική τεχνολογία θα μπορούσε να ακυρώσει τέτοιες προβλέψεις.
Οι αυξήσεις του σήμερα στα ποσοστά ασθενειών του τρόπου ζωής, όπως για παράδειγμα η παχυσαρκία, ο διαβήτης, η υπέρταση και οι καρδιακές παθήσεις, μπορεί τελικά να έχουν σαν αποτέλεσμα να επιβραδύνουν ή να αντιστρέψουν αυτή την τάση προς την αύξηση του προσδόκιμου ζωής στον ανεπτυγμένο κόσμο, αλλά δεν το έχουν κάνει ακόμη. Η μέση ηλικία του πληθυσμού των ΗΠΑ αυξάνεται και αυτές οι ασθένειες εμφανίζονται σε άτομα μεγαλύτερης ηλικίας.
Η Τζένιφερ Κουζίν-Φρανκέλ εξέτασε το γεγονός κατά πόσο θα έπρεπε να μειωθεί η θνησιμότητα από διάφορες αιτίες έτσι ώστε να αυξηθεί το προσδόκιμο ζωής και κατέληξε στο συμπέρασμα ότι οι περισσότερες από τις προηγούμενες αυξήσεις στο προσδόκιμο ζωής ήταν αποτέλεσμα των βελτιωμένων ποσοστών επιβίωσης για τους νέους. Δηλώνει ότι φαίνεται απίθανο το προσδόκιμο ζωής κατά τη γέννηση να ξεπεράσει ποτέ τα 85 χρόνια. Ο Michio Kaku υποστηρίζει ότι η γενετική μηχανική, η νανοτεχνολογία και οι μελλοντικές ανακαλύψεις θα επιταχύνουν τον ρυθμό αύξησης του προσδόκιμου ζωής επ' αόριστον. Ήδη η γενετική μηχανική έχει κάνει δυνατόν να διπλασιαστεί το προσδόκιμο ζωής ορισμένων πρωτευόντων και τα κύτταρα του ανθρώπινου δέρματος στα εργαστήρια να διαιρούνται και να ζουν επ' αόριστον χωρίς να γίνουν καρκινικά.
Αξιόπιστα δεδομένα από το 1840 μέχρι και το 2002 δείχνουν ότι το προσδόκιμο ζωής έχει αυξηθεί γραμμικά για τους άνδρες και τις γυναίκες, παρόλο που έχει αυξηθεί πιο αργά για τους άνδρες. Για τις γυναίκες η αύξηση ήταν σχεδόν τρεις μήνες το χρόνο, για τους άνδρες σχεδόν 2,7 μήνες το χρόνο. Για το γεγονός της σταθερής αύξησης, χωρίς σημάδια περιορισμού, η πρόταση ότι το προσδόκιμο ζωής θα ξεπεράσει θα πρέπει να αντιμετωπίζεται με προσοχή. Οι επιστήμονες Oeppen και Βάουπελ παρατηρούν ότι οι ειδικοί οι οποίοι υποστηρίζουν ότι "το προσδόκιμο ζωής πλησιάζει ένα ανώτατο όριο ... έχουν επανειλημμένα αποδειχθεί ότι κάνουν λάθος". Πιστέυεται ότι το προσδόκιμο ζωής για τις γυναίκες έχει αυξηθεί πιο δραματικά λόγω της σημαντικής προόδου στην ιατρική η οποία σχετίζεται με τον τοκετό.
Μη ανθρώπινη βιολογική μακροζωία
Η μακροζωία στα ζώα έχει την δυνατότητα να ρίξει φως στους καθοριστικούς παράγοντες του προσδόκιμου ζωής και στους ανθρώπους, ειδικά όταν βρίσκεται σε συγγενικά θηλαστικά. Ωστόσο, σημαντική συμβολή στην έρευνα για τη μακροζωία έχει γίνει από την έρευνα και σε άλλα είδη, τα οποία είναι για παράδειγμα από μαγιά έως μύγες καθώς και σκουλήκια. Στην πραγματικότητα, ορισμένα είδη σπονδυλωτών με στενή συγγένεια μπορεί να έχουν πάρα πολύ διαφορετικό προσδόκιμο ζωής, αποδεικνύοντας ότι οι σχετικά μικρές γενετικές αλλαγές μπορούν να έχουν μεγάλο αντίκτυπο στη γήρανση. Για παράδειγμα, τα βραχόψαρα του Ειρηνικού Ωκεανού έχουν πάρα πολλά προσδόκιμα ζωής. Το είδος Sebastes minor ζει μόλις 11 χρόνια σε αντίθεση με τον ξάδερφό του Sebastes aleutianus ο οποίος μπορεί να ζήσει για περισσότερους από 2 αιώνες. Ομοίως, ένας χαμαιλέοντας, ο Furcifer labordi, είναι προς το παρών ο κάτοχος του ρεκόρ για τη μικρότερη διάρκεια ζωής μεταξύ των τετράποδων, με μόνο 4 ή 5 μήνες ζωής. Στην αντίθετη περίπτωση, ορισμένοι συγγενείς του, όπως για παράδειγμα ο <i id="mwAVQ">Furcifer pardalis</i>, βρέθηκε να ζουν μέχρι και 6 ολόκληρα χρόνια.
Επέκταση μακροζωίας τεχνητού ζώου
Η γονιδιακή επεξεργασία μέσω του CRISPR - Cas9 καθώς και άλλων μεθόδων έχει αλλάξει σε μεγάλο βαθμό τη διάρκεια ζωής στα ζώα.
Παραπομπές
Κατηγορία:Γήρας Κατηγορία:Πληθυσμός Κατηγορία:Σελίδες με μη επιθεωρημένες μεταφράσεις
Σκυλίσιες μέρες (ταινία 2001)
Το Σκυλίσιες μέρες (Hundstage) είναι αυστριακή ταινία μεγάλου μήκους του 2001 σε σκηνοθεσία Ούλριχ Σάιντλ. Στην ταινία πρωταγωνιστεί ένας συνδυασμός επαγγελματιών και ερασιτεχνών ηθοποιών και ακολουθεί έξι αλληλοσυνδεόμενες ιστορίες που διαδραματίζονται στα προάστια της Βιέννης κατά τη διάρκεια κάποιων ασυνήθιστα ζεστών καλοκαιρινών ημερών. Η ταινία έκανε πρεμιέρα στο Φεστιβάλ Κινηματογράφου της Βενετίας το 2001 όπου κέρδισε το Μεγάλο Ειδικό Βραβείο της Επιτροπής και επίσης κέρδισε βραβεία στο Διεθνές Φεστιβάλ Κινηματογράφου της Μπρατισλάβα και στο Διεθνές Φεστιβάλ Κινηματογράφου της Χιχόν.
Πλοκή
Η ταινία διαδραματίζεται στη Βιέννη κατά τη διάρκεια μιας εβδομάδας ενός ασυνήθιστα ζεστού καλοκαιριού και ακολουθεί έξι αλληλένδετες αφηγηματικές ροές. Ένας μηχανικός συστημάτων συναγερμού προσπαθεί να συλλάβει κάποιον που καταστρέφει αυτοκίνητα, ένας ηλικιωμένος αλληλεπιδρά με διάφορους ανθρώπους, συμπεριλαμβανομένης της οικονόμου του, ένας νεαρός συμπεριφέρεται άσχημα στη φίλη του, μια δασκάλα βγαίνει ραντεβού με τον εραστή της το οποίο δεν πάει καλά, ένα διαζευγμένο ζευγάρι αντιμετωπίζει τον θάνατο του παιδιού του και μια ψυχικά διαταραγμένη γυναίκα κάνει οτοστόπ και ρωτά τους οδηγούς αγενείς ερωτήσεις.
Παραγωγή
Ο Ούλριχ Σάιντλ γύριζε την ταινία τρία χρόνια, στρατολογώντας το μεγαλύτερο μέρος του καστ από μη επαγγελματίες ηθοποιούς. Ο Άλφρεντ Μρβα που παίζει το ρόλο ενός μηχανικού συστημάτων συναγερμού είναι μηχανικός συστημάτων συναγερμού στην πραγματική ζωή και ο Βίκτορ Χένεμαν που υποδύεται έναν εραστή στην ταινία διευθύνει μια λέσχη για swingers.
Κριτικές
Η κριτική της εφημερίδας Guardian έδωσε στην ταινία στα πέντε τρία αστέρια και την αποκάλεσε «ενοχλητικό όραμα των βιεννέζικων προαστίων που ασφυκτιούν από την καταιγιστική ζέστη». Το BBC αναφέρει τη σκηνή βασανιστηρίων λέγοντας ότι "ο ίδιος ο Σάιντλ απολαμβάνει να απεικονίζει αυτή τη δυσάρεστη κατάσταση", ενώ η Screen Daily αναφέρει ότι η ταινία "ανακοινώνει την άφιξη ενός οραματιστή, ασυμβίβαστου σκηνοθέτη".
Διακρίσεις
Η ταινία έκανε πρεμιέρα και κέρδισε το Μεγάλο Ειδικό Βραβείο της Επιτροπής στο Φεστιβάλ Κινηματογράφου της Βενετίας το 2001. Έλαβε επίσης το βραβείο FIPRESCI στο Διεθνές Φεστιβάλ Κινηματογράφου της Μπρατισλάβα το 2001. Η Μαρία Χόφστατερ βραβεύτηκε ως καλύτερη ηθοποιός στο Διεθνές Φεστιβάλ Κινηματογράφου της Χιχόν το 2001. Η ταινία έλαβε μέρος στο 42ο Φεστιβάλ Κινηματογράφου Θεσσαλονίκης, στο τμήμα Νέοι ορίζοντες.
Εξωτερικοί σύνδεσμοι
Κατηγορία:Αυστριακές δραματικές ταινίες Κατηγορία:Γερμανόφωνες ταινίες Κατηγορία:Ταινίες του 2001
Ραϊμούνντο ντε Λενκάστρε του Αβέιρο
Ο Ραϊμούνντο ντε Λενκάστρε, πορτογαλ. Raimundo de Lencastre (απεβ. 1666) από τον κλάδο των Αβίς-Λενκάστρε ήταν 4ος δούκας τού Αβέιρο (1636-63). Επίσης δούκας και μαρκήσιος τού Τόρρες Νόβας (1632-36).
Βιογραφία
Ήταν ο πρωτότοκος γιος τού Γεωργίου ντε Λενκάστρε 1ου δούκα τού Τόρρες Νόβας και της Άννα Μανρίκε δε Καδένας, κόρης τού 3ου δούκα της Μακουέδα από την Ισπανία.
Το 1632 απεβίωσε ο πατέρας του Γεώργιος και τον διαδέχθηκε ως 4ος μαρκήσιος τού Τόρρες Νοβας και 2ος δούκας τού Τόρρες Νόβας. Το 1636 απεβίωσε η μητέρα τού Γεωργίου, η Ζουλιάνα ντε Λενκάστρε 3η δούκισσα του Αβέιρο, την οποία ο Ραϊμούνντο διαδέχθηκε ως 4ος δούκας τού Αβέιρο.
Το 1663 στην Πορτογαλία καταδικάστηκε για προδοσία· ο Ιωάννης Δ΄ της Πορτογαλίας κατάσχεσε το δουκάτο τού Ραϊμούνντο και το παραχώρησε στον θείο αυτού Πέτρο ντε Λενκάστρε, υποστηρικτή των Μπραγκάνσα. Το 1665 οι Ισπανοί προσπάθησαν για τελευταία φορά να καταλάβουν την Πορτογαλία. Ο Ραϊμούνντο συμβούλευσε μία ταυτόχρονη ναυτική εκστρατεία, που θα ξεκινούσε από το Κάδιθ και τελικά ηγήθηκε αυτής. Η εκστρατεία δεν ήταν επιτυχής και ο Ραϊμούνντο απεβίωσε το 1666 στο Κάδιθ.
Οικογένεια
Νυμφεύτηκε τη Λουίζα-Κλαίρη τού Λιν, κόρη τού Κλαύδιου Λαμοράλ 3ου πρίγκιπα τού Λιν, αλλά δεν απέκτησαν απογόνους.
Από μη νόμιμη σχέση είχε τέκνα:
Πηγές
Κατηγορία:Οίκος των Αβίς
Κότυς Α΄ (Σαπαίων)
Ο Κότυς Α΄ (απεβ, το 48 π.Χ.) ήταν βασιλιάς των Σαπαίων της Θράκης από το π. 57 π.Χ. έως το π. 48 π.Χ., ως πελάτης της Ρώμης. Ήταν γιος του Ροιμητάλκη.
Βιογραφία
Ο Κότυς Α΄ ήταν σύμμαχος τού Ρωμαίου στρατηγού Γναίου Πομπήιου, στον οποίο έστειλε ένα σώμα βοηθητικό υπό τον γιο του Ρησκούπορι Α΄ το 48 π.Χ., για να το χρησιμοποιήσει στον ρωμαϊκό εμφύλιο πόλεμο εναντίον τού Ιουλίου Καίσαρα.
Είχε δύο γιους: με το τέλος τού Κότυ Α΄, ο Ρησκούπορις Α΄ έγινε βασιλιάς, ενώ ο αδελφός του Ράσκος έγινε συγκυβερνήτης.
Πηγές
Κατηγορία:Βασιλείς των Οδρυσών
Λανγκόν (Ζιρόντ)
Το Λανγκόν (γαλλικά: Langon) είναι κοινότητα στη νοτιοδυτική Γαλλία, υπονομαρχία του νομού Ζιρόντ, στην περιοχή Νέα Ακουιτανία. Ο πληθυσμός ανέρχεται σε 7.375 κατοίκους (2017).
Οι κάτοικοί του ονομάζονται Λανγκοναί (ζ).
Γεωγραφικά στοιχεία
Το Λανγκόν βρίσκεται στο νότιο τμήμα του νομού Ζιρόντ, 48 χιλιόμετρα νοτιοανατολικά του Μπορντώ, στην αριστερή όχθη του ποταμού Γαρούνα. Βρίσκεται κοντά στα σύνορα μεταξύ μιας αμπελουργικής περιοχής (Premières côtes de Bordeaux) και του δρυμού των Λαντ.
Η έκταση της κοινότητας είναι 13,71 τετραγωνικά χιλιόμετρα.
Ιστορία
αριστερά|μικρογραφία|250x250εσ|Θέση του Λανγκόν στο νομό Ζιρόντ Η ιστορία της πόλης είναι συνδεδεμένη με την κοινότητα Μπαζάς, περίπου 15 χιλιόμετρα προς τα νότια, ένα σημαντικό στρατιωτικό και θρησκευτικό κέντρο από την Αρχαιότητα έως τον 18ο αιώνα, της οποίας το Λανγκόν είναι το λιμάνι στον ποταμό Γαρούνα, ανταγωνιστικό παλιά με το λιμάνι του Μπορντώ. Εκμεταλλευόμενο την προνομιακή του θέση γύρω από μια στροφή του ποταμού, το Λανγκόν έγινε μεγάλη αγορά στο δρόμο μεταξύ Μπορντώ και Αζέν. Ήδη από τον 12ο αιώνα υπήρχαν δύο ενορίες, η Νοτρ Νταμ και το Σαιν-Ζερβαί. Κατά τη διάρκεια της Γαλλικής επανάστασης, η ενορία του Σαιν-Ζερβαί του Λανγκόν σχημάτισε την πόλη Λανγκόν.
Το Λανγκόν βρίσκεται μέσα σε μια μεγάλη αμπελουργική περιοχή και από παλιά πλούτισε τόσο από την αμπελοκαλλιέργεια και οινοπαραγωγή όσο και από το λιμάνι, ευρισκόμενο στο σταυροδρόμι των αμπελώνων Γκραβ και Σωτέρν. Η ίδια η πόλη βρίσκεται στο έδαφος της αμπελουργικής περιοχής Γκραβ. Ενώ το Μπαζάς εισήλθε σε σχετική παρακμή από τον 18ο αιώνα, χάνοντας τη μητρόπολη του μετά την Επανάσταση, το δικαστήριο του και πολλούς τεχνίτες του, το Λανγκόν βίωσε μια εμπορική και βιομηχανική άνθηση. Το 1926, τα διοικητικά διαμερίσματα Μπαζάς και Λα Ρεόλ συγχωνεύτηκαν με εκείνο του Λανγκόν, και το Λανγκόν, ελαφρώς πιο πυκνοκατοικημένο, έγινε μία από τις υπονομαρχίες του νομού Ζιρόντ.
Πολιτιστικά, το Λανγκόν βρίσκεται στην περιοχή της Γασκώνης. Το όνομα της πόλης στα οξιτανικά είναι Lengon. Είναι μέρος της ιστορικής περιοχής Μπαζανταί.
Αξιοθέατα
Το κυριότερο αξιοθέατο στην περιοχή είναι το κάστρο του Ροκταγιάντ, που βρίσκεται 7 χιλιόμετρα νότια του Λανγκόν, στην κοινότητα Μαζέρ, χαρακτηρισμένο ιστορικό μνημείο από το 1976.
Εξωτερικοί σύνδεσμοι
Κατηγορία:Πόλεις της Ακουιτανίας Κατηγορία:Πόλεις της Γαλλίας
Ρησκούπορις Α΄ (Σαπαίων)
Ο Ρησκούπορις Α΄ ήταν ένας των Σαπαίων βασιλιάς της Θράκης το 48-41 π.Χ. Ήταν γιος του Κότυος Α΄ (των Σαπαίων). Αδελφός του ήταν ο Ράσκος.
Έλαβε μέρος στον Εμφύλιο Πόλεμο τού Ιουλίου Καίσαρα με τον Γναίο Πομπήιο. Ήταν με το μέρος τού δεύτερου με 200 ιππείς, αλλά ο Πομπήιος έχασε (Ιουλίου Καίσαρα Εμφύλιος Πόλεμος ΙΙΙ.4).
Αργότερα πήρε με 3000 ιππείς το μέρος τού Βρούτου και τού Κάσσιου, όταν τους κυνήγησε η Β΄ Τριανδρία. Ο αδελφός του Ράσκος έλαβε το μέρος της Β΄ Τριανδρίας (Οκταβιανός, Μάρκος Αντώνιος): τα δύο αδέλφια προσποιήθηκαν ότι αλληλομισούνται, αλλά μετά τη μάχη ο νικητής θα υποστήριζε τον ηττημένο. Πράγματι όταν νίκησαν οι Οκταβιανός και Μ. Αντώνιος, ο αδελφός του μερίμνησε να τον φέρει στη μεριά των νικητών (Αππιανός Εμφύλιοι Πόλεμοι ΙV.87-136).
Τον διαδέχθηκε ο γιος του Κότυς Β΄ (Σαπαίων).
Βιογραφία
Ο όρμος Ρασκούπορις στο νησί Λίβινγκστον στα νότια νησιά Σέτλαντ, στην Ανταρκτική πήρε το όνομά του από τον Ρησκούπορι Α΄.
Δείτε επίσης
Κατηγορία:Βασιλείς της αρχαίας Θράκης
Σουκιενίτσε
Το Σουκιενίτσε (πολωνικά: Sukiennice), η Αίθουσα Υφασμάτων της Κρακοβίας στην Ελάσσων Πολωνία, χρονολογείται από την Αναγέννηση και είναι ένα από τα πιο εικονικά κτίρια της πόλης. Είναι το κεντρικό χαρακτηριστικό της κεντρικής πλατείας της αγοράς στην Παλιά Πόλη της Κρακοβίας (το ιστορικό κέντρο της Κρακοβίας), η οποία από το 1978 έχει καταχωριστεί ως Μνημείο Παγκόσμιας Κληρονομιάς της UNESCO.
Ιστορία
Ήταν κάποτε ένα σημαντικό κέντρο του διεθνούς εμπορίου. Οι ταξιδιώτες έμποροι συναντιόντουσαν εκεί για να συζητήσουν τις επιχειρήσεις και να ανταλλάξουν προϊόντα. Κατά τη χρυσή εποχή της τον 15ο αιώνα, η αίθουσα ήταν η πηγή μιας ποικιλίας εξωτικών εισαγωγών από την Ανατολή - μπαχαρικά, μετάξι, δέρμα και κερί - ενώ η ίδια η Κρακοβία εξήγαγε κλωστοϋφαντουργικά προϊόντα, μόλυβδο και αλάτι από το Αλατωρυχείο Βιελίτσκα.
Σε άμεση γειτνίαση με την αίθουσα, ο Μεγάλος Οίκος Ζύγισης και ο Μικρός Οίκος Ζύγισης υπήρχαν μέχρι τον 19ο αιώνα. Άλλες, παρόμοιες αίθουσες υφασμάτων υπήρχαν και σε άλλες πόλεις της Πολωνίας, καθώς και σε άλλες ευρωπαϊκές πόλεις, όπως στο Υπρ του Βελγίου, στο Μπράουνσβαϊγκ και στο Ληντς της Αγγλίας.
Η αίθουσα έχει φιλοξενήσει πολλούς διακεκριμένους καλεσμένους κατά τη διάρκεια των αιώνων και εξακολουθεί να χρησιμοποιείται για να διασκεδάσει μονάρχες και αξιωματούχους, όπως ο Κάρολος, Πρίγκιπας της Ουαλίας και ο Αυτοκράτορας Ακιχίτο της Ιαπωνίας, για τον οποίο έγινε υποδοχή εδώ το 2002. Στο παρελθόν, οι βραδιές χορού πραγματοποιούνταν εδώ, κυρίως αφού ο Πρίγκιπας Γιούζεφ Πινιατόφσκι είχε απελευθερώσει για λίγο την πόλη από τους Αυστριακούς το 1809. Εκτός από την ιστορία και την πολιτιστική της αξία, η αίθουσα εξακολουθεί να χρησιμοποιείται ως κέντρο εμπορίου.
Μουσείο ανώτερου ορόφου
αριστερά|μικρογραφία| [[Μουσείο Σουκιενίτσε, στον επάνω όροφο]] Στον επάνω όροφο της αίθουσας βρίσκεται το τμήμα του Μουσείου Σουκιενίτσε του Εθνικού Μουσείου της Κρακοβίας. Φιλοξενεί τη μεγαλύτερη μόνιμη έκθεση του 19ου αιώνα στην Πολωνία, σε τέσσερις μεγάλες εκθεσιακές αίθουσες που έχουν οργανωθεί από την ιστορική περίοδο και τα εκθέματα εκτείνονται σε μια ολόκληρη καλλιτεχνική εποχή. Το μουσείο αναβαθμίστηκε το 2010 με νέο τεχνικό εξοπλισμό, αποθήκες, χώρους υπηρεσίας, καθώς και βελτιωμένη θεματική διάταξη.
Εξωτερικοί σύνδεσμοι
Κατηγορία:Κτίρια και κατασκευές στην Κρακοβία Κατηγορία:Αξιοθέατα στην Κρακοβία
Λάουρι Μάρκανεν
Ο Λάουρι Έλιας Μάρκανεν (φινλανδικά: Lauri Elias Markkanen) (Βάνταα, 22 Μαΐου 1997) είναι Φινλανδός επαγγελματίας διεθνής καλαθοσφαιριστής. Με ύψος 2,11 μέτρα αγωνίζεται ως πάουερ φόργουορντ / σέντερ για τους Γιούτα Τζαζ.
Σικάγο Μπουλς (2017–2021)
Ο Μάρκανεν επιλέχτηκε από τους Μινεσότα Τίμπεργουλβς με την έβδομη επιλογή του πρώτου γύρου του NBA Ντραφτ 2017. Τη νύχτα του ντραφτ, τα δικαιώματά του ανταλλάχθηκαν στους Σικάγο Μπουλς μαζί με τους Ζακ ΛαΒίν και Κρις Νταν για τον Τζίμι Μπάτλερ και τα δικαιώματα του Τζάστιν Πάτον. Στις 5 Ιουλίου 2017, ο Μάρκανεν υπέγραψε με τους Μπουλς.
Αφού σημείωσε 17 πόντους εναντίον των Μιλγουόκι Μπακς στις 28 Ιανουαρίου 2018, ο Μάρκανεν ξεπέρασε τον Χάνο Μότολα (715) ως ο κορυφαίος Φινλανδός σκόρερ του NBA. Στις 22 Μαΐου 2018, ονομάστηκε στην Πρώτη Ομάδα Πρωτοεμφανιζόμενων του NBA. Ολοκλήρωσε την πρώτη σεζόν του ως ο κορυφαίος των Μπουλς στα ριμπάουντ με 7,5 και τέταρτος σε πόντους, με 15,2. Τα 14 νταμπλ-νταμπλ τον κατέταξαν τρίτο μεταξύ των πρωτοεμφανιζόμενων, πίσω από τον Κάιλ Κούζμα και τον Μπεν Σίμονς.
Κλίβελαντ Καβαλίερς (2021–2022)
σύνδεσμος=//upload.wikimedia.org/wikipedia/commons/thumb/d/d4/Markkanen_attempts_a_3-pointer_over_Mills%2C_Cavaliers_vs_Nets_on_January_17%2C_2022_%28cropped%29.jpg/220px-Markkanen_attempts_a_3-pointer_over_Mills%2C_Cavaliers_vs_Nets_on_January_17%2C_2022_%28cropped%29.jpg|δεξιά|μικρογραφία| Ο Μάρκανεν επιχειρεί ένα τρίποντο υπό την άμυνα του [[Πάτι Μιλς σε έναν αγώνα τον Ιανουάριο του 2022]] Στις 28 Αυγούστου 2021, ο Μάρκανεν αποκτήθηκε από τους Κλίβελαντ Καβαλίερς σε μια συναλλαγή τριών ομάδων που περιελάμβανε επίσης τους Πόρτλαντ Τρέιλ Μπλέιζερς.
Γιούτα Τζαζ (2022–σήμερα)
Την 1η Σεπτεμβρίου 2022, ο Μάρκανεν ανταλλάχθηκε στους Γιούτα Τζαζ, μαζί με τους Οτσάι Αγκμπάτζι, Κόλιν Σέξτον, τρεις επιλογές του πρώτου γύρου και δύο ανταλλαγές επιλογής, σε αντάλλαγμα για τον Ντόνοβαν Μίτσελ.
Εθνική ανδρών
Ο Μάρκανεν έπαιξε με την Εθνική Φινλανδίας ανδρών στο Ευρωμπάσκετ 2017, το οποίο εν μέρει διεξήχθη στη χώρα του. Οδήγησε την ομάδα του στη φάση των 16 με μέσο όρο 19,5 πόντους και 5,7 ριμπάουντ σε 6 αγώνες. Ο Μάρκανεν συμμετείχε επίσης στο Ευρωμπάσκετ 2022. Στις 11 Σεπτεμβρίου, με 43 πόντους, 9 ριμπάουντ, 3 ασίστ και 3 κλεψίματα ηγήθηκε της ομάδας για την πρόκριση των Φινλανδών στα προημιτελικά της διοργάνωσης, αποκλείοντας την Κροατία.
Προσωπική ζωή
Είναι γιος του Πέκα και της Ρίικα Μάρκανεν (το γένος Έλονεν), οι οποίοι ήταν και οι δύο επαγγελματίες καλαθοσφαιριστές, και έχει δύο αδέρφια, τον πρώην επαγγελματία καλαθοσφαιριστή Μίκα και τον επαγγελματία ποδοσφαιριστή Έερο. Τον Φεβρουάριο του 2018, ο Λάουρι και η σύζυγός του, Βέρνα Άχο, απέκτησαν έναν γιο. Τον Οκτώβριο του 2020 γεννήθηκε το δεύτερο παιδί τους.
Παραπομπές
Κατηγορία:Φινλανδοί καλαθοσφαιριστές Κατηγορία:Πάουερ φόργουορντ Κατηγορία:Σέντερ Κατηγορία:Καλαθοσφαιριστές Εθνικής Φινλανδίας Κατηγορία:Καλαθοσφαιριστές Ευρωμπάσκετ 2017 Κατηγορία:Καλαθοσφαιριστές Ευρωμπάσκετ 2022 Κατηγορία:Καλαθοσφαιριστές Σικάγο Μπουλς Κατηγορία:Καλαθοσφαιριστές Κλίβελαντ Καβαλίερς Κατηγορία:Καλαθοσφαιριστές Γιούτα Τζαζ Κατηγορία:Καλαθοσφαιριστές του NBA
Φυσικό Καταφύγιο Στάρα Ρεκά
Το Φυσικό Καταφύγιο Στάρα Ρεκά (βουλγαρικά: Стара река, μτφ. «Παλιό Ποτάμι») είναι ένα από τα εννέα φυσικά καταφύγια στο Εθνικό Πάρκο Κεντρικών Βαλκανίων στην κεντρική Βουλγαρία.Το καταφύγιο ιδρύθηκε στις 19 Μαρτίου 1981 για να προστατεύσει τα μοναδικά οικοσυστήματα των Βαλκανικών βουνών.Εκτείνεται σε έκταση 1974,7 εκταρίων, ή 19,747 τ.χλμ.
Γεωγραφία
αριστερά|μικρογραφία|262x262εσ Το καταφύγιο βρίσκεται λίγα χιλιόμετρα βόρεια της πόλης του Κάρλοβο στο βόρειο τμήμα της Φιλιππούπολης.Καλύπτει τις νότιες πλαγιές των Βαλκανικών βουνών που εκτείνονται από τη κορυφή Levski (2166 μ.) και τη κορυφή Golyam Kupen (2169 μ.). στην κύρια κορυφογραμμή της οροσειράς νότια κατά μήκος της κοιλάδας του ποταμού Στάρα Ρεκά και των παραποτάμων του.
Το υψόμετρο του καταφυγίου κυμαίνεται μεταξύ 1000 και 2169 μ.Οι νότιες πλαγιές των Βαλκανικών βουνών έχουν πιο ήπιο κλίμα και καλύπτονται από χιόνι κατά μέσο όρο 120 ημέρες ετησίως.Οι τύποι εδάφους είναι διαφορετικοί και αποτελούνται από λιβάδια, βουνά στις υψηλότερες περιοχές έως και δάση σε χαμηλότερα υψόμετρα.
Χλωρίδα
μικρογραφία|264x264εσ Οι δασικοί βιότοποι στο Φυσικό Καταφύγιο Στάρα Ρεκά περιλαμβάνουν συνήθως τέσσερα έως πέντε είδη δέντρων.Τα χαμηλότερα μέρη του καταφυγίου καλύπτονται από βελανιδιά (Quercus petraea), δασική οξιά (Fagus sylvatica), ράξος μελία (Fraxinus ornus), μελιόγαυρο (Ostrya carpinifolia) και ανατολικό γαύρο (Carpinus orientalis).Υπάρχουν επίσης μικτά δάση οξιάς και έλατου μαζί με σφένδαμο πεδινό (Acer campestre), ελληνικό σφενδάμι (Acer holdreichii) και τη σημύδα μπετούλα (Betula pendula) τα οποία αναπτύσσονται σε μεγαλύτερα υψόμετρα.Τα δάση της ερυθρελάτης (Picea abies) αναπτύσσονται στα υψηλότερα υψόμετρα.
Πανίδα
Στο φυσικό καταφύγιο Στάρα Ρεκά υπάρχει ένας σημαντικός πληθυσμός αγριοκάτσικων κατά μήκος των νότιων πλαγιών των Βαλκανικών βουνών.Είναι επίσης ένα σημαντικό καταφύγιο για τη καφέ αρκούδα, το γκρίζο λύκο, την αγριόγατα, το δενδροκούναβο και την ευρωπαϊκή ενυδρίδα.
Υπάρχουν πολλά είδη αρπακτικών πτηνών, όπως ο βασιλαετός, ο χρυσαετός, ο σταυραετός, η αετογερακίνα, ο σφηκιάρης, το διπλοσάινο, το ξεφτέρι, το στεπογέρακο, ο πετρίτης και ο ευρασιατκός μπούφος.Άλλα προστατευόμενα πτηνά είναι η αγριόκοτα, ο λευκονώτης και ο μαύρος δρυοκολάπτης.
Παραπομπές
Σταρα Ρεκα
Τήρης Γ΄
Ο Τήρης Γ΄, Teres III, ήταν βασιλιάς των Οδρυσών στη Θράκη το c. 149 π.Χ., γιος του Κότυς Β΄/Δ΄.
Δείτε επίσης
Κατηγορία:Βασιλείς της αρχαίας Θράκης
Στάδιο 974
Το Στάδιο 974 (αραβικά: استاد 974), προηγουμένως γνωστό ως Στάδιο Ρας Αμπού Αμπούντ, είναι στάδιο ποδοσφαίρου στη Ντόχα του Κατάρ. Εγκαινιάστηκε στις 30 Νοεμβρίου 2021 και προορίζεται να χρησιμοποιηθεί για μέχρι τη φάση των 16 στο Παγκόσμιο Κύπελλο του 2022.
Σχεδίαση
Το στάδιο έχει προγραμματισμένη χωρητικότητα 40.000 θεατών σε μια παραθαλάσσια τοποθεσία 450.000 τετραγωνικών μέτρων και βρίσκεται σε ένα τεχνητό ακρωτήριο. Το στάδιο είναι κατασκευασμένο σύμφωνα με ένα αρθρωτό σχέδιο, χρησιμοποιώντας ανακυκλωμένα κοντέινερ μεταφοράς και πρόκειται να αποσυναρμολογηθεί μετά την ολοκλήρωση του Παγκοσμίου Κυπέλλου του 2022, καθιστώντας το το πρώτο προσωρινό στάδιο Παγκοσμίου Κυπέλλου. Τα εμπορευματοκιβώτια αποστολής και τα καθίσματα που χρησιμοποιήθηκαν σε αυτό το στάδιο πρόκειται αργότερα να αποσυναρμολογηθούν και να παρασχεθούν ως βοήθεια σε υπανάπτυκτες χώρες της Αφρικής. Η ιδέα του σταδίου σχεδιάστηκε από την Fenwick Iribarren Architects.